Det var mye forberedelser før rettssaken i London.
Jeg måtte pakke for uken.
Jeg måtte fortelle mamma hva barna skulle hver dag,
hva de måtte ha med på skolen. Alle uniformene.
Disse er Cass'.
Onsdag, torsdag, fredag, mandag.
Jeg skrev ned hele timeplanen.
Kit og Cass svømmer onsdag. Kai svømmer torsdag.
Cass' gymtøy. Fredag. Til Kais skoleutflukt fredag.
Jeg tror det var alt.
Ja.
Jeg sørger for at alt er klart før jeg drar,
så jeg slipper å tenke på det når jeg er borte fra dem.
Kom igjen.
Vi møtes i Easterton.
Det var godt å ha Wayne ved min side.
Men jeg forventet ikke annet.
Wayne kjørte til London.
Det var ikke en hyggelig tur for Wayne, for jeg var ikke godt selskap.
Vi sa ikke ett ord.
Hun hadde papirene fremme, så gjennom ting.
Tre-firetimers biltur. Jeg kjørte for å holde meg opptatt.
Det var så mange tanker som gikk gjennom hodet mitt.
Tanken på å være i en rettssak skremte meg.
Jeg følte meg som et offer. Jeg måtte forsvare meg
fra noe jeg ikke mente var galt.
Det var en ny reise.
En reise jeg aldri ønsket å begi meg ut på.
10. MAI 2022
To og et halvt år etter twittermeldingen som utløste alt, starter rettssaken i dag.
…skapte overskrifter verden over.
…noe selv ikke Wagatha Christie kunne forutsett,
var at tre år etter det beryktede Instagram-innlegget
der hun utpekte Rebekah Vardy som tyster, måtte hun møte i retten for det.
To veldig rike kvinner bruker flere millioner pund på denne rettssaken.
En rettssak er for offentligheten.
Det er et sirkus, en forestilling for alle andre.
Fotografer og kameraer er på plass.
Flere kjente navn vil bli dratt frem.
Jeg skammet meg. Jeg skammet meg over å ha havnet i denne situasjonen.
For en avisredaktør er dette en drømmesak.
Det er to rasende fotballfruer gift med to kjente fotballspillere
som ryker uklar og havner i retten…
TIDLIGERE TABLOIDREDAKTØR
…der det blir en grundig offentlig skittentøysvask.
De tenker: "Dette blir kaos, og vi kommer nok til å selge mange aviser."
Jeg fikk panikk. Nå skjedde det.
Det var virkelig.
Rettssaken mellom Rebekah Vardy og Coleen Rooney er på alles lepper.
Her kommer Coleen Rooney.
Du kjenner henne nok som kona til tidligere England-kaptein Wayne Rooney.
Rebekah Vardy er kona til en annen landslagsspiller, Jamie Vardy.
Vardy sier at hun ikke sto bak.
Jeg har dekket Oscar-utdelingen. Jeg har dekket Golden Globe-utdelingen.
Ingenting overgår å få være på Wagatha-rettssaken.
Det blir ikke større enn det.
Begge kvinnene var i retten. De satt på samme trebenk to meter fra hverandre.
Ja, jeg så på henne.
Jeg sa aldri hei.
Det var kleint. Jeg gjorde et poeng av å si:
"Jeg ønsket det ikke…
men sånn ble det."
Ifølge det engelske lovverket er det Coleen Rooneys ansvar
å bevise at Wagatha Christie-innlegget var sant.
At det var "prikk, prikk, prikk, Rebekah Vardys konto".
Da rettssaken med Rebekah startet, hadde jeg aldri vært i en rettssal før.
Jeg visste ikke hva jeg skulle gjøre. Alt var nytt for meg.
TO ÅR TIDLIGERE
Noen saker blir man oppmerksomme på før man blir profesjonelt involvert.
Jeg husker jeg så innlegget…
COLEENS ADVOKAT
og haken traff gulvet, for å være ærlig.
Da advokatene forberedte saken, følte jeg at vi fikk en god start,
fordi jeg hadde bevis å gi dem.
Siden du la ut innlegget den morgenen, måtte de være litt mer…
Coleen hadde med seg en bunke med papirer som lå i plastmapper,
pent organisert og merket med Post-it-lapper.
Alt er sortert. Alt er nedskrevet…
Jeg la frem alt på kontoret og fortalte alt fra begynnelse til slutt.
Så ringte jeg journalisten som du ser her.
Hadde hun gått til advokaten og sagt:
"Noen lekker informasjon. Hva kan jeg gjøre?"
Så ville jeg aldri svart: "Gå inn på Instagram-innstillingene…
COLEENS ADVOKAT
legg ut falske historier, og når du står igjen med én, anklager du den på nettet."
Du vet det bildet du la ut? Det var den 22.
Etterforskningen Coleen hadde gjort, var utmerket,
men vi hadde ikke gode nok bevis.
Det er…Rebekah Vardys konto.
Det var to punkt i anklagen Colleen kom med.
Twittermeldingen ble sendt
Så Rebekah Vardy eller noen med tilgang til kontoen innholdet det var snakk om?
Sett av 1
Det andre punktet er om de informerte The Sun om dette?
Og det beviset fikk vi ikke den dagen.
Jeg var knust. I mine øyne hadde jeg nok bevis.
Men i en rettssak ville hun vunnet.
-Kai. -Hva er det?
Her er skoene dine. Nei, du trenger ikke jakke.
Jeg snakket ikke med noen om saken
fordi jeg ville ikke at de skulle bekymre seg.
-Wayne. Jeg går ned. -Ja? Ok.
Jeg prøvde å finne ut: "Klarer jeg å komme meg ut av dette?"
Vi snakket tidlig om et forlik.
Coleen og Rebekah prøver å unngå rettssak
Coleen var saksøkt, ikke saksøkende part,
så hun ville måtte godta Rebekahs betingelser.
Høye forventninger skulle innfris.
Det var ingen tvil om at Rebekah Vardy
hadde fått omdømmet sitt svertet på grunn av Coleens innlegg.
Mobbingen barna opplevde og netthetsen hun opplevde.
Det var fryktelig.
Så hun ville ha kompensasjon
og at Coleen skulle komme med en offentlig uttalelse…
som skulle være en unnskyldning.
Hun ville at jeg skulle innrømme at jeg tok feil.
Det ønsket jeg ikke.
At hun skulle si at hun hadde tatt feil når hun ikke følte det sånn.
Nesten, K.
Hun skulle ikke måtte det bare for å få et enkelt liv.
Jeg sa til Coleen: "Det du gjør for å unngå rettssak,
må du leve med resten av livet."
Jeg sier til barna: "Si alltid sannheten."
Gå og skår mål.
Som person og med mine overbevisninger
ville jeg ikke si noe som ikke var sant.
Jeg måtte kjempe videre.
FOTBALLFRUER I KRIG!
Coleen Rooney anklager Rebekah Vardy for å lekke informasjon
Ingen av dem ville tape ansikt.
Ingen av dem ville gi seg.
De var villige til å gå til rettssak.
Jeg visste at juristene mine ville klare å finne nok ammunisjon til rettssaken.
Men riktig person måtte avfyre skuddene.
God morgen.
David Sherborne er en dyktig og anerkjent advokat…
KULTURANSVARLIG I DAILY MAIL
det flommende håret, brunfargen.
-Det sier oss noe. -Han er venn med kjendisene.
-Blant klientene finner vi Meghan Markle. -Skuespiller Sienna Miller.
God morgen, Sienna.
Han står på trappen med Hugh Grant…
eller Johnny Depp.
Vi visste at rettssaken ville bli en forestilling.
Vi elsker deg!
Og en av Davids styrker er at han gjør en god figur i slike rettssaker.
Jeg visste at som i ethvert kriminaldrama er det ingenting som er gitt.
Saken ble kalt Wagatha Christie…
COLEENS ADVOKAT
og det var som en kriminalgåte.
Det er noe vi ikke kan prate om, men alle andre prater om det.
Så det vi ikke kan prate om, kan du si noe om det?
Rebekah Vardy sa veldig offentlig
at hun ikke hadde kjennskap til dette.
Jeg vil renvaske navnet mitt, og jeg er villig til å gjøre hva som helst.
Rebekah Vardy forklarte seg med: "Mange har tilgang til kontoene mine."
1409 innlegg - 370K følgere
Det ble bekreftet at de som hadde tilgang til kontoene, var Rebekah Vardy
og agenten Caroline Watt.
Jeg hadde aldri hørt om Caroline Watt før.
Hadde jeg møtt henne på gata, ville jeg ikke visst hvem hun var.
Mrs. Vardys omgang med pressen
gikk ofte, kanskje alltid, gjennom agenten Caroline Watt.
Tidlig i saken, før avsløringen,
måtte Rebekah og jeg ta vare på alle meldingene og e-postene.
Retten krever at du viser dokumentasjonen til motstanderen
om det gagner saken din eller ei.
I denne saken ville det fellende beviset vært
skjermbilder av at Vardy sender informasjon til en journalist i The Sun.
Juristene mine ringte meg og sa:
"Vi har noen av meldingene mellom Rebekah og Caroline Watt.
De sender dem til deg."
Jeg husker at jeg ble kvalm da jeg leste meldingene.
"Caroline: Vennen, har Coleen slettet deg?
Bex: Herregud, jeg så det. Jøss.
For en fitte."
Jeg kunne ikke tro at to kvinner
kunne være så slemme mot noen de ikke kjenner.
"Bex: Jeg sender en melding til henne.
Caroline: Jeg ville ventet litt
og sendt en melding om noen uker for å spørre om du har fornærmet henne."
Så tenkte jeg på kommunikasjonen med Rebekah på WhatsApp.
Hei, vennen… alt bra?
Jeg så at du slettet meg på Instagram…
Har jeg gjort noe for å fornærme deg?
Jeg tenkte: "Du er så falsk."
"Bex: Jeg pleier ikke skrive til henne for å si 'hei'.
Kanskje jeg skal si noe om Rosie?"
Planen om å lage en sak
for å få meg til å svare er én ting,
men å bruke min avdøde søster…
blir helt feil.
Det var avgjørende å få meldingene,
men advokatene sa at de ikke hadde levert alt. Noe manglet.
Da vi åpnet dokumentet, sto det at bilder og talebeskjeder var slettet.
lydopptak mangler
Noen av meldingene var sladdet,
så vi kunne ikke lese deler av dokumentene.
Forklaringen var at det ikke var relevant.
Coleen Rooneys advokat sa at han vil at WhatsApp-meldingene
skal offentliggjøres.
Men etter at vi ba om relevante dokumenter og materiale…
oppdaget vi at laptopen
Mrs. Vardy brukte for å overføre WhatsApp-meldingene til advokatene…
VARDYS LAPTOP
hadde krasjet, og den var også kastet.
VARDYS TELEFON
Da IT-kriminalteknikere undersøkte Rebekah Vardys telefon, oppsto det tekniske feil.
Og beskjedene ble slettet.
Coleen Rooneys jurister er frustrerte.
Vi søkte om å undersøke Caroline Watts apparater.
Caroline Watts telefon er ikke tilgjengelig.
Caroline Watts telefon
ble tilfeldigvis, og jeg tuller ikke, mistet…
over båtripa i Nordsjøen.
Ingenting å se her, Coleen
Jeg vet ikke hva som var på telefonen eller laptopen,
men det kunne vært avgjørende informasjon som kunne vært til hjelp for meg.
Det var et tilbakeslag, men vi fikk ikke gjort noe med det.
Et kritisk øyeblikk før rettssaken var utvekslingen av vitneforklaringer.
Det er en viss forventning når man får se hvilke vitner de skal innkalle
og hva de skal si.
Vi mottok alle vitneforklaringene samtidig og i én mappe.
Det sto: "Rebekah Vardy, Caroline Watt."
Og så var det vitneforklaringer fra journalistene i The Sun
som hadde skrevet artiklene.
åtte journalister
COL ØNSKER JENTE
I ROO-INER Fra Simon Boyles Bizzare-spalte
Alle skrev:
"Jeg kan bekrefte at kilden verken var Caroline Watt eller Rebekah Vardy."
saksøker var ikke kilden
Jeg tenkte: "Pokker."
Jeg traff Paul omtrent en time senere.
Jeg traff Jamie i gangen, og etter de vanlige høflighetsfrasene sa han:
"Har du sett vitneforklaringene?"
Og han bare: "Ja, jeg åpnet dem kjapt."
Han sa: "Vi er ferdige, sant?"
Jeg ringte rett til Paul Lunt og sa: "Hva foregår?"
Jeg prøvde å berolige Coleen, men det så ikke lovende ut.
Jeg var bekymret over at jeg ikke hadde noen sak.
Alt dette forgjeves.
Det var knusende bevis.
Vi måtte finne en løsning, for hun kom til å tape rettssaken.
Jeg ble syk. Jeg ble en helt annen person.
Jeg husker at jeg satt sammen med pappa, og vi kjørte Klay til fotballtrening.
Han bare så på meg og sa: "Coleen, du er så…
Du er ikke deg selv lenger. Du ser syk ut."
Jeg husker at jeg traff henne utenfor Costa Coffee
og bilen hennes så ut som et kontor. Hun hadde laptopen åpen, mobilen.
VENN
Det var ringpermer overalt, det var papirer overalt.
Hun så vettskremt ut. Jeg spurte: "Går det bra?"
Det var fryktelig. Jeg ønsket ikke å være med andre.
Det er ikke likt meg. Og jeg ble irritert på barna.
Pass på gjørmen. Få dem bort.
Jeg mislikte å prøve å være glad, og jeg er en glad person.
Jeg så at folk var bekymret.
Men jeg tenkte konstant på det. Jeg klarte ikke å glemme det.
Jeg husker jeg sa til henne: "Glem det. Sett deg.
Nå ser vi på tv og slapper av." Men hun tenkte alltid på det.
-Jeg har aldri sett henne så deppa før. -Jeg husker at hun gråt på telefonen.
Det ble uutholdelig.
Jeg trodde Coleen ville gi etter og gjøre som Rebekah ønsket.
Det var en vanskelig periode, men jeg husker at jeg tenkte:
"Disse vitneforklaringene var ikke helt som de fremsto."
åtte journalister
Jeg tenkte: "Dette stemmer ikke."
De fleste er ikke signert av journalisten selv.
Innstevnede
Før rettssaken var det et rettsmøte.
For første gang var The Sun representert ved advokat.
Vanligvis er dette et kjedelig og formelt møte, men helvete brøt løs.
The Sun-journalistene sa: "Vi møter ikke i rettssaken.
Vi nekter å møte opp i rettssaken."
Det åpenbare spørsmålet er: Hvem ga deg saken?
Og det eneste svaret jeg vil gi, er det samme som vi ga i rettsmøtet.
Vi avslører det ikke. Det gjør vi aldri.
Journalistikkens første regel uansett avis er å aldri avsløre kildene.
Da får man aldri en sak igjen. Hvem vil stole på en?
Vi fikk inntrykk av at vitneforklaringene ikke var helt nøyaktige,
og at det var et forsøk fra Rebekah Vardys jurister på å presse Coleen til et forlik.
Jeg forsto ikke taktikken, hvordan sidene jobber mot hverandre.
Men da The Sun-journalistene sa at de ikke stiller som vitner,
ble jeg lettet.
Men vi hadde andre hindere å forsere.
Jeg måtte fortsette kampen.
Omtrent samtidig ble det fort tydelig
at Caroline Watt ikke ville vitne i rettssaken.
Vi skal få det aller siste avsnittet i den såkalte Wagatha Christie-sagaen.
Dessverre er ikke Caroline Watt frisk nok til å vitne i retten.
Caroline Watt møter ikke i rettssaken fordi hun er sykmeldt.
Vardys nøkkelvitne er syk
Dette sammentreffet
gjorde det tydelig for oss at Caroline Watt var involvert.
Agenten stiller ikke i retten
Like før hun trakk seg, hadde jeg pratet med Caroline om å vitne, og hun virket…
Hun var mer pratsom enn vanlig. Hun hadde mye på hjertet.
Men ingenting skulle offentliggjøres. Hun virket bekymret.
Så endret Rebekah vitneforklaringen.
Rebekah Vardy skal ha akseptert
at agenten hennes kan stå bak lekkasjen til pressen.
Selv om Mrs. Vardy sa:
"Jeg aksepterer at agenten min, Caroline Watt, kan ha stått bak lekkasjen",
måtte vi likevel bevise at Mrs. Vardy visste om det og godkjente det.
Det var virkelig noe å spille på.
Fotballfrue har akseptert at agenten lekket saker
DAG ÉN AV RETTSSAKEN
Som dere ser, samler pressen seg før starten på Wagatha Christie-rettssaken.
Journalistene fikk sitte i juryboksen siden det ikke var noen jury.
Vi var i rettssalen. Ingenting overgår å få være med på Wagatha-rettssaken.
Twittermeldingen ble sendt
Heller ikke min datters fødsel.
Jeg pratet med journalister og spurte: "Hvem tror dere vinner?"
Mange støttet Rebekah.
Snart får vi høre David Sherbornes åpningsinnlegg, Coleen Rooneys advokat.
I mangel på en magisk løsning,
ble strategien å prøve å vise
at Rebekah Vardy mest sannsynlig sto bak.
I retten sa David Sherborne:
"Dette er et kriminaldrama. Og som i ethvert godt kriminaldrama,
finner man aldri gjerningspersonen med en rykende pistol i hånden.
I saken vår er ikke å være ansvarlig
ensbetydende med at Mrs. Vardy hadde fingeren på avtrekkeren.
Ga hun Mrs. Watt pistolen og kulene,
fortalte hvem hun skulle skyte og ga sin tillatelse,
er hun like skyldig som den som avfyrte skuddet."
Verpesyk
Ikke lek med en jente…
Bestemt på å renvaske seg, inntok Rebekah Vardy vitneboksen.
Det var musestille i rettssalen.
Man kjente hvordan hele presseboksen satt ytterst på stolene.
Flere som venter på avsløringer i #wagathachristiesaken
Nå var vi ved selve kjernen.
Skittentøysvasken offentliggjøres.
To kvinner ble avhørt i vitneboksen og måtte svare sannferdig.
Da hun inntok vitneboksen, stirret Coleen Rooney på henne konstant.
Da Rebekah var i vitneboksen,
noterte jeg ting jeg ville spørre juristene om.
Jeg var spent på hva hun ville lire av seg.
Rebekah Vardy ble kryssforhørt av David Sherborne.
Hun ble spurt om hun respekterte andres privatliv. Hun svarte ja.
Det at hun var enig med meg, at hun respekterte andres privatliv,
åpnet opp for at jeg kunne si: "Vent nå litt. Du sier det, men hva med dette?"
Peter har liten snabb, varer i 5 minutter…
Saken om Peter Andre ble publisert i News of the World
og lest av flere millioner.
Hun sammenlignet Peter Andres genitalier med en pølsesnabb.
På det tidspunktet tenkte alle i juryboksen:
"Ok, er det slik rettssaken blir."
Hun ble spurt om det var respektfullt å dele saken.
Rebekah Vardy sa at hun angret dypt på det.
Dommeren godtok det ikke som bevis.
Hun sier: "At Rebekah Vardy gjorde dette for 18 år siden
er ikke relevant i dag."
Jeg skal ikke stille spørsmål ved dommeren, men som observatør
syns jeg det ga et godt inntrykk av hvem Vardy var fra første dag.
Peter Andre-artikkelen illustrerte hva hun har gjort tidligere,
og en viktig del av strategien vår var å presentere for retten
at Mrs. Vardy var en som hadde for vane å lekke til pressen.
SEKS MÅNEDER TIDLIGERE
I den første bunken med dokumenter vi fikk fra Rebekah Vardys jurister,
hadde enkelte meldinger blitt sladdet,
men sladdingen var ikke gjort på riktig måte.
Da vi så på dem elektronisk,
forsvant sladden.
Så da kunne vi se hva det sto under.
"Caroline: Tekst slettet.
Bex: Hun er en slem megge.
Caroline: Hun er søppel.
Bex: Jeg misliker henne sterkt. Hun tror hun er fantastisk.
Jeg har lyst til å lekke sakene."
Rebekah Vardys advokats forklaring var at sakene Vardy omtalte der
ikke gjaldt Coleen Rooney og var derfor ikke relevant i saken.
Hun er så selvopptatt
Vi mente at om Vardy snakket om å lekke saker om Coleen Rooney
eller noen andre, så er det relevant.
Så en rettskjennelse ga oss flere dokumenter.
DAG TO AV RETTSSAKEN
Rebekah Vardy forklarte seg på rettssakens andre dag i saken mot Coleen Rooney.
Da vi så på dokumentene, oppdaget vi at det hadde vært diskusjoner
mellom Becky Vardy og Caroline Watt
om å lekke saker om andre høyprofilerte personer.
"Bex: Mahrez kom ikke på trening igjen.
Guttene er rasende.
Caroline: Er det sant? Jeg kan si det videre.
Bex: Ja, gjør det."
I retten fikk vi faktiske meldingsutvekslinger
der Rebekah ba agenten om å lekke saker om eliteseriespillere.
I Rebekah Vardys forklaring sa hun at det bare var en spøk.
Sånt de fleipet om.
Men en av meldingene kunne ikke vært en spøk.
Rooneys advokat påstår at hun brukte mannen Jamies forbindelser
og prøvde å selge en sak om hans tidligere lagkamerat, Danny Drinkwater.
"Bex: Sak… Danny Drinkwater pågrepet.
Krasjet bilen i fylla med to jenter i.
Caroline: Faen. Når? Bex: Jeg vil ha betalt for dette."
Det at hun skrev i meldingen at hun ville ha betalt for dette,
viser at hun mente alvor.
Da jeg så meldingene, ble jeg overrasket over at det var penger involvert.
Jeg trodde hun gjorde det for å… holde seg inne med The Sun.
Vardy innrømmet at hun prøvde å lekke en sak til en nasjonal avis,
men hevder det var et engangstilfelle.
Det er ikke uvanlig at kjendiser gir saker til aviser.
Det skjer hele tiden. Men selv om noen har gjort noe her,
betyr ikke det automatisk at personen også
gjorde det Vardy ble beskyldt for av Coleen Rooney.
Coleen!
Noen av journalistene som var der med meg
mente det var akilleshælen i Coleens sak.
Vi hørte om saker om Peter Andre og Danny Drinkwater,
men de hadde ikke samtaler mellom Caroline Watt og Rebekah Vardy
der de snakket om å lekke saker om Coleen. Det var et stort hull i bevisførselen.
Hver dag etter Wayne og jeg kom hjem fra rettssaken,
visste jeg ikke hva jeg skulle føle.
Om jeg ønsket å være rundt andre, som i hotellrestauranten,
eller om jeg ville være alene.
RYDD ROMMET IKKE FORSTYRR
Så vi stoppet på Tesco
for å kjøpe nudler, potetgull og vann for å ha på hotellrommet.
Jeg visste at jeg ville støtte Coleen i retten,
men jeg støttet henne mest på hotellet.
Bare prøve å glemme det i noen timer
roe henne ned, for da kan man begynne å overanalysere ting.
Hver dag etter rettssaken gikk vi gjennom dagen med Wayne og Coleen.
Jeg har ikke snakket så mye med Wayne før,
men han var fascinert av det hele.
Ja, nei. Det var interessant, for jeg liker kriminaldokumentarer.
Og da særlig de ulike teknikkene de to advokatene brukte.
Wayne kom med argumenter vi kunne bruke.
Jeg sa: "Wayne, vær stille og hør på David og Paul."
Jeg påstår ikke at han er en moderne Columbo, men han…
Hadde han fått kappe og parykk, så ville han… Han ville gjerne stille spørsmål.
Han skulle søke på jusstudiet, og han hadde mange planer.
Men de øyeblikkene holdt oss gående.
DAG TRE AV RETTSSAKEN
Igjen er verdens øyne rettet mot Wagatha Christie-rettssaken
idet Rebekah Vardys kryssforhør fortsetter.
Rebekah Vardy ankom retten i dag nok en gang uten mannen, Jamie Vardy.
Han skåret to mål for Leicester City i går.
Jamie Vardy, kona di er en tyster!
Gjennom rettssaken ble det ikke ansett som viktig.
Dette har elementer av såpeopera i seg.
Dette er topp. Det er vårt VM.
Folk mente vi var som to skolejenter som slåss i skolegården.
To fotballfruer i dødelig kamp
om hvem som sa hva til hvem om hva og via hvem.
Mange nøt Wagatha Christie-saken.
Hun er fotballfrue og detektiv.
COL BLIR SPORHUND
Det var galskap.
Det ble fremstilt som en morsom underholdningssak.
Det var urettferdig mot begge parter.
Det var en alvorlig sak om begges omdømme.
Den siste dagen av Rebekahs kryssforhør
innså jeg at Coleens jurister hadde mer enn jeg forventet.
Jeg var på kontoret før rettssaken startet
og så på WhatsApp-meldingene mellom Rebekah Vardy og Caroline Watt.
Jeg visste at den 8. april 2019
hadde Coleen lagt ut saken om kjønnsseleksjon på Instagram.
Da jeg så WhatsApp-meldingen mellom dem…
"Bex: Coleens Instagram. Lurer på om de vil ha et femte barn.
Caroline: Jeg så det. Tenk at hun la ut det.
Bex: Kanskje hun la det ut for å se om noen lekker det til pressen.
Caroline: Jeg tror nok det. Hun prøver uansett å få oppmerksomhet.
Det overrasket meg at de visste om det,
men de visste ikke at jeg hadde skjult innlegget
fra alle de andre følgerne bortsett fra den kontoen.
Fire måneder etter meldingene
ble kjønnsseleksjonsinnlegget lekket til The Sun.
Og jeg visste at den 22. januar 2019
hadde Coleen lastet opp bildet av den bulkede bilen.
Jeg visste også at samme dag
hadde Rebekah Vardy og Caroline Watt vært på National Television Awards
med Andy Halls og noen andre The Sun- journalister.
Så leste jeg WhatsApp-meldingene fra tre dager senere.
"Caroline: Halls prøver å lage en sak om at Coleen krasjet bilen,
men PR-agenten svarer ikke.
Jeg sa at jeg er helt sikker på at det skjedde, men jeg vet ikke hvordan.
Bex: Ha ha. Det gjorde hun definitivt."
Jeg visste at samme dag som meldingene ble skrevet,
ble artikkelen om bilulykken publisert i The Sun av Andy Halls.
Og Coleen skrev på Twitter-kontoen: "Noen forråder meg."
Så fulgte meldingene mellom Caroline Watt og Rebekah Vardy:
"Bex: Så du Coleens twittermelding?
Caroline: Så det nettopp.
For et offer. Stakkars Coleen.
Og det var ingen hun stolte på.
Det var meg."
-"Det var meg." -"Det er meg."
Caroline Watt sto bak lekkasjen.
Agenten lekket informasjon fra Coleen Rooneys private Instagram
til avisen The Sun.
Og så sa Sherborne:
"Mrs. Vardy, agenten din skriver at hun lekket sakene om Mrs. Rooney,
og du svarte ikke."
Rebekah Vardy sier aldri på noe tidspunkt: "Hva prater du om, Caroline?
Lekket du informasjonen?"
Hun er helt stille.
Mens Rebekah Vardy ble beskyldt,
brøt hun sammen i tårer, sank sammen og la hodet i hendene.
To ganger måtte dommeren ta en pause for å la henne hente seg inn.
Det var vondt å se på.
På en merkelig måte følte jeg med henne.
Hun valgte å gå til rettssak
og satte seg selv i den situasjonen.
Det var ikke pent.
Rebekah Vardys vitneforklaring varte i nesten 12 timer, spredt over fire dager.
Coleen Rooney skal forklare seg i morgen.
Kvelden før jeg skulle i vitneboksen, var jeg livredd.
Jeg tenkte: "Tar nervene overhånd og jeg knekker sammen i vitneboksen?"
Hele livet har jeg sagt til meg selv: "Kom igjen, dette klarer du."
Nå hadde jeg sjansen til å fortelle sannheten.
I dag var første gang Coleen Rooney har uttalt seg offentlig
om det omstridte Twitter-innlegget.
Wagatha Christie selv inntar vitneboksen.
Wayne sa: "Du klarer deg fint. Bare vær deg selv."
Jeg husker at jeg sa til Coleen: "Vær ærlig og fortell sannheten.
De vil se at du snakker sant."
Da jeg var i vitneboksen, sa Rebekahs advokat
at enkelte av følgerne mine var firmaer og butikker,
at det ikke var privat.
Sosiale medier er offentlige. Hun kunne like gjerne gått på T-banen og sagt:
"Hei. Jeg har mange hemmeligheter og jeg håper ingen forteller dem til noen."
-Hvilket utfall kan det få? -Har du 300 venner?
Hvis jeg skulle fortalt om livet mitt til 300 personer,
ville jeg ikke forventet at det forble privat, særlig om jeg var en fotballfrue
og gift med landets beste fotballspiller.
Han spurte meg om et juice-selskap,
og jeg sa at hun var en venn…
som lager juice på kjøkkenet,
og det er bare hun som styrer kontoen.
Designerbarneklær
Barneklesbutikken, og jeg sa: "Hun er en venninne jeg har kjent i årevis."
Coleen hadde alltid et svar. Hun var helt uberørt.
Han spurte om treningsstudioet, og jeg sa at det var min brors.
Rise treningssenter
Så det er ikke fordi det er et firma,
og jeg ikke kjenner vedkommende.
Jeg kjenner personen godt.
Jeg hadde et svar på alle følgerne han spurte om.
Coleen gjorde en svært god figur,
men saken handlet aldri om vitneforklaringen hennes.
Mrs. Rooney sa til retten at hun mente Mrs. Vardy lekket privat informasjon.
Men da hun ble spurt: "Hva er beviset?" svarte hun: "Jeg vet ikke."
Og det spørsmålet er selve kjernen i saken.
Om vi visste at vi ville vinne? Nei.
Vi hadde ikke fellende bevis
på at Rebekah Vardy lekket informasjon til The Sun.
Giften er blitt spredt inne i rettssal 13. Penger har gått tapt.
Neste kapittel i saken blir skrevet at dommeren
som ikke ga noen dato for kjennelsen. Spenningen fortsetter.
Etter rettssaken var jeg lettet.
Jeg følte jeg hadde gjort alt jeg kunne, det var ikke mer jeg kunne gjøre.
Jeg slappet mer av.
Ja, det var godt å være hjemme igjen.
Tilbake til virkeligheten, til hverdagen.
Men man så at hun fremdeles gikk og tenkte på det.
Hun ventet på dommen.
Jo flere dager som går, dess mer nervøs blir man.
"Når får vi vite det? Hva blir resultatet?"
Det er gått over ti uker siden rettssaken.
Vi er helt desperate.
Vi har holdt pusten siden i mai.
jeg er sint for at dommen i Wagatha Christie ikke er klar
Øyeblikket er endelig her.
Domstolen har tatt en endelig avgjørelse.
Det var som avgangseksamen på ungdomsskolen.
Jeg var nervøs og hadde sommerfugler i magen.
Det var femti prosent sjanse. Jeg visste ikke hvilken vei det ville gå.
Her kommer siste nytt
i rettssaken mellom Rebekah Vardy og Coleen Rooney.
Og den endelig dommen er at Rebekah Vardy har tapt…
Rebekah Vardy har tapt injuriesaken mot Coleen Rooney.
Jeg klarte ikke å fordøye det. Det var…
Jeg bannet, og det var alt jeg gjorde.
Jeg bare bannet, og jeg…
Jeg begynte å gråte, og det gikk ikke helt opp for meg.
Verken Vardy eller Rooney var i retten for å høre kjennelsen,
men i en fellende dom
ble Vardy beskrevet som et upålitelig vitne
som kan ha tilintetgjort potensielt avgjørende bevis med vilje.
Vardy sier: "Dommeren tar feil", og at hun ikke godtar kjennelsen.
Med en gang begynte telefonen å ringe og meldingene strømmet på.
Coleen Rooney ble beskrevet som å ha fremstått ærlig og pålitelig,
og innlegget med anklagen ble ansett som sann.
Jeg var i et bryllup i Spania da jeg fikk vite det,
og vi sendte et drinkbilde for å feire,
et "takk og lov for at det er over".
Nå setter vi over til rettssalen i sentrum av London.
Hva er reaksjonene?
Jeg ble overrasket over hvor Coleen-vennlig kjennelsen var
og hvordan dommeren hadde gjennomskuet Rebekah Vardys bevis.
Hun kalte det inkonsekvent, unnvikende og at det måtte behandles med aktsomhet.
Det var en ekstraordinær rettferdiggjøring for Coleen.
Hun hadde gjort noe ganske utrolig.
Hun hadde avslørt sannheten om hvordan disse sakene havner i avisene
på en måte ingen har gjort før.
ROONEY VINNER
Rebekah Vardy prøvde å være fotballfrue-dronning
ved å gi saker om Coleen til tabloidavisen mot at de skulle skrive positivt om henne.
'inkonsekvent'
Hvem kjenner hun til? Coleen er den mest kjente hun kjenner.
Så hun er hennes beste valuta.
En av tidenes dyreste injuriesaker i Storbritannia.
Mrs. Vardy forventes å betale mesteparten av regningen på tre millioner pund.
-Alt bra? -Hvordan går det?
-Bra, takk. -Godt å se deg.
-Col, hvordan går det? -Bra, takk.
Så nå er saken åpenbart avgjort.
Kjennelsen er gitt. Mrs. Vardy skal ikke anke saken.
Så det som gjenstår, er å få dekket kostnadene.
Det var en patetisk grunn til å gå til sak.
Jeg skulle ønske vi kunne inngått forlik. Det ønsket jeg.
Det gikk med latterlig mye penger, og jeg fikk kanskje ikke alt tilbake.
Det er en liste over alle utgiftene du har hatt.
Her er et eksempel. Her er utgiftene, moms og så videre.
Så ser retten på kostnadene om vi ikke blir enige.
For meg er det viktigste å få oppreisning for å fortelle sannheten.
Hva vil dere ha til frokost? Hvilken kopp vil du ha?
En enorm bør er løftet fra skuldrene mine.
Har du bestemt deg, Cass?
Fra det første Instagram-innlegget havnet i avisen til rettssaken
har det gått 4,5 år.
-Jøss, så kjekk du er. -Nei.
Nå kan jeg konsentrere meg om det som betyr noe for meg.
Alle begår feil.
Og når noen rekker opp hånden og sier: "Jeg har gjort feil"…
Hvorfor er de sånn?
…kan man tilgi og gå videre.
-Mamma, nesen min er blitt større. -Har den?
-Fordi du skal begynne på skolen? -Ja.
Men hun nekter fremdeles og sier at det ikke var henne,
så det blir vanskelig.
Sånn, ja.
Førsteklassing.
-Kom igjen. Stå sammen. -Mamma, det er…
Sammen. Fort.
Det er godt å være tilbake.
Skolestart…2022. Cass - første, Kit - andre, Klay - femte, Kai - åttende
Flere lekkasjer fra Instagram?
Nei. Det har ikke vært noen lekkasjer etter at jeg la ut det innlegget.
Det sier mye.
Oversatt av: Lisa Vilbo